proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 05/2018 DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Presupostos e cadros de persoal, 26/12/2018)

O Pleno da Deputación Provincial de Pontevedra na sesión extraordinaria que tivo lugar o día 23 de novembro de 2018, aprobou inicialmente o expediente de modificación de créditos número 5/2018, que inclúe créditos extraordinarios por importe total de 296.894,29 euros e baixas por anulación por importe de 296.894,29 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación de Pontevedra para o exercicio 2018 presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 5/2018. Contra este acordo de aprobación definitiva do expediente de modificación de crédtios número 5/2018, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, 19 de decembro de 2018.—O Deputado Delegado (Delegación efectuada por Resolución Presidencial nº 2016007829 de data 25-04-2016), Carlos López Font.—O Secretario, Carlos Cuadrado Romay. Pontevedra, 19 de decembro de 2018.
EXPOSICIÓN PÚBLICA MODIFICACIÓN CRÉDITO 26/18
ADMINISTRACIÓN LOCAL — Municipal — Nigrán (Presupostos e cadros de persoal, 05/10/2018)

Aprobado inicialmente mediante acordo adoptado polo Pleno do Concello, en sesión ordinaria celebrada o día 27 de setembro de 2018, o expediente administrativo de modificación de crédito 26/18 mediante créditos extraordinarios no orzamento xeral do Concello de Nigrán para o ano 2018, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, a 1 de outubro de 2018. O alcalde Juan Antonio González Pérez
EXECUCIÓN DE TÍTULOS XUDICIAIS 15/2018, NOTIFICACIÓN A TENCRUCHO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 16/11/2018)

Hago saber: Que no procedemento EXECUCIÓN DE TÍTULOS XUDICIAIS 15/18, seguidos a instancia de LAURENTIU MARIAN GUZHÑAY HIRT fronte á empresa TENCRUCHO S. L., ditouse a seguinte resolución, da que se achega un extracto: Letrada da Administración de Xustiza: Marta Lagos Su árez-Llanos, Vigo, a 30.10.18. Primeiro. LAURENTIU MARIAN GUZHÑAY HIRT presentou demanda de execución da SENTENZA da data do 15.12.17 fronte a TENCRUCHO S. L.(Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a TENCRUCHO S. L., en paradoiro ignorado, expido este edicto para a súa inserción no Boletín Oficial da Provincia de Pontevedra. Vigo, a 30.10.18.—A letrada da Administración de Xustiza.
PUBLICACIÓN DE SUBVENCIÓNS CONCEDIDAS POLO SERVIZO DE PROMOCIÓN DE EMPREGO E DESENVOLVEMENTO LOCAL NO SEGUNDO, TERCEIRO E CUARTO TRIMESTRE DO ANO 2017
ADMINISTRACIÓN LOCAL — Provincial — Deputación Provincial (Subvencións e axudas, 03/01/2018)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12.2 da Ordenanza Xeral de Subvencións da Deputación Provincial de Pontevedra, publícanse as subvencións concedidas durante o segundo, terceiro e cuarto trimestres do ano 2017 polo Servizo de Promoción de Emprego e Desenvolvemento Local da Deputación de Pontevedra: Plan ou programa: ERASMUS+ “Practicum Depo 2016” Aplicación orzamentaria: 240.2417.481.01 Plan ou programa: Erasmus+ Practicas e bolsas propias. Aplicación orzamentaria: 240.2412.481.01
DH. A36.60103, SOLICITUDE DE MANUEL ESTÉVEZ ANDIÓN EN REPRESENTACIÓN DE CC. UU. TRAS DA SERRA, PARA UN CAUDAL DE AUGA PROCEDENTE DE DOUSMANANCIAIS, NO LUGAR DE LIÑARES, PARROQUIA DE CASTRELO, CONCELLODE FORCAREI
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/03/2018)

O presente anuncio ten por obxecto abrir a regulamentaria información pública que prescribe o art.109 do Regulamento d o dominio público hidráulico. As características do aproveitamento son: A auga dos mananciais c áptase en sendas arquetas aros formigón Ø 1,20 m, 0,50 m prof. e condúcese por tubos PE Ø 50 mm ata arqueta circular Ø 1,20 m, 1,50 m prof. Continúa tubo do mesmo tipo ata depósito cemento 7,00x4,90x2,05 m na mesma parc. Do depósito parte tubo PVC Ø 25 mm cara as tres vivendas abastecidas máis próximas e tubo PVC Ø 60 mm do que se reparte mediante tubos PVC Ø 25 mm ás 16 vivendas restantes. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 1 de marzo de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
AMPLIACIÓN DO PRAZO DE XUSTIFICACIÓN DAS SUBVENCIÓNS PARA A REALIZACIÓN DE ACTIVIDADES POLAS ASOCIACIÓNS DE MULLERES DURANTE O ANO 2018
ADMINISTRACIÓN LOCAL — Municipal — Lalín (Subvencións e axudas, 30/10/2018)

A Xunta de Goberno Local en sesión celebrada en data 22 de outubro de 2018 acordou, en virtude do exposto e de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como os preceptos básicos da Lei 38/2003, do 17 de novembro, xeral de subvencións, e no Real decreto 887/2006, do 21 de xullo, polo que se aproba o Regulamento xeral de subvencións, A ampliación do prazo de presentación da xustificación das subvencións para a realización de actividades polas asociacións de mulleres durante o ano 2018, ata o 30 de novembro de 2018. Documento asinado electrónicamente á marxe
EXPOSICIÓN PÚBLICA PADRÓN IMPOSTO SOBRE BENS INMOBLES DE NATUREZA URBANA E DE CARACTERÍSTICAS ESPECIAIS CORRESPONDENTE AO ANO 2018
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/09/2018)

Lugar: Na oficina do Imposto sobre Bens Inmobles de luns a venres, no terminal sito na Lonxa do Concello de luns a sábado e na páxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local.—O alcalde Vigo, agosto de 2018. Asina dixitalmente. O concelleiro Ddelegado de Orzamentos e Facenda
DH. W36.64370, SOLICITUDE DE RAFAEL LÓPEZ GONZÁLEZ PARA DE VIVENDA UNIFAMILIAR E PECHE PERIMETRAL, NO LUGAR DE SEIXEIRA, PARROQUIA DE BELUSO (SANTA MARÍA), CONCELLO DE BUEU
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 12/11/2018)

As obras solicitadas consisten na construción dunha vivenda unifamiliar e peche perimetral no lugar de Seixeira parroquia de Beluso (Santa María), no concello de Bueu, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 25 de outubro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
MODIFICACIÓN RPT (SECRETARÍA DO GOBERNO LOCAL) 32380/220 E APROBACIÓN FONDO DE ADECUACIÓN 2018 (32837/220)
ADMINISTRACIÓN LOCAL — Municipal — Vigo (Presupostos e cadros de persoal, 26/11/2018)

A Xunta de Goberno Local, en sesión extraordinaria e urxente celebrada o día 23/11/2018, adoptou os seguintes acordos en relación á modificación puntual da vixente Relación de Postos (expdte.32380/220) e de adecuación retributiva de diversos postos (expdte.32837/220): Expediente administrativo nº 32380/220: Proposta de modificación da vixente RPT en aplicación do previsto no RD 12/2018, do 16 de marzo (Secretaría de Goberno Local). Expediente administrativo nº 32837/220: Proposta fondo de adecuación ano 2018. En cumprimento do preceptuado no artigo 202 da Lei 2/2015, do 29 de abril, de emprego público de Galicia, os devanditos documentos expóñense ao público na Área de Recursos Humanos e Formación deste Concello durante o período de 20 días hábiles, aos efectos de presentación de alegacións. No suposto de non presentarse reclamacións durante dito prazo, consideraranse definitivamente aprobados, nos termos da normativa citada. O cal se fai público aos efectos indicados. Vigo, data segundo sinatura electrónica.—O concelleiro-delegado da Área de Xestión Municipal, Constantin Cristian La Paz Giao (Delegación competencial contida en Decretos da Excma. Alcaldía de 19/06/2015 e 30/12/2016 e acordos XGL de mesmas datas).
APROBACIÓN PADRÓN TAXA POLA PRESTACIÓN DO SERVIZO DE ABASTECEMENTO DE AUGA, CANON DA AUGA E COEFICIENTE DE VERTEDURA, 4º TRIMESTRE 2017, CON INDICACIÓN DO PRAZO DE INGRESO EN PERIODO VOLUNTARIO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 24/01/2018)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 4º trimestre do ano 2017 e aprobado polo DECRETO 2018/0012 de 11/01/2018. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 15 de xaneiro de 2018 – A Alcaldesa – Fátima Abal Roma
FORMALIZACIÓN DO CONTRATO DE OBRA SANEAMENTO NO LUGAR DE MARTORES-VALGA
ADMINISTRACIÓN LOCAL — Municipal — Valga (Contratos administrativos, 04/01/2018)

Por Resolución de Alcaldía de data 20 de novembro de 2017, foi adxudicado o contrato de obras do proxecto “Saneamento no lugar dos Martores–Valga”, publicándose a súa adxudicación e formalización a efectos do disposto no Texto Refundido da Lei de Contratos do Sector Público, aprobado polo Real Decreto Lexislativo 3/2011, de 14 de novembro. a) Organismo: Concello de Valga b) Enderezo de Internet do perfil do contratante: www.valga.es a) Tipo: obra b) Descrición: Saneamento no lugar de Martores – Valga. a) Tramitación: urxente. b) Procedemento: aberto.350.362,20 euros, IVE incluído a) Data de adxudicación: Resolución da Alcaldía de 20/11/2017 b) Data de formalización do contrato: 07/12/2017 c) Contratista: CONSTRUCCIÓNS, OBRAS E VIAIS, S. A. d) Importe de adxudicación: 350.362,20 euros. Asinado dixitalmente en data ao marxe.—O alcalde, José Mª Bello Maneiro.
APROBACIÓN DO PADRÓN, 3º TRIMESTRE 2018 DA TAXA DO CICLO INTEGRAL DO AUGA
ADMINISTRACIÓN LOCAL — Municipal — Cangas (Recadación, 26/09/2018)

A Alcaldía-Presidencia, mediante Resolución de data 19/09/2018, RESOLVEU: “Con data 18 de setembro de 2018 (nº de rexistro de entrada neste Concello 11.209) a UTE Gestión Cangas presenta copia do Padrón de auga, saneamento e depuración do terceiro trimestre de 2018. Revisado que o mesmo é conforme co regulado na Ordenanza fiscal reguladora da taxa polos servizos vinculados ó ciclo integral da Auga. Examinado o expediente e de conformidade co artigo 21.1 da Lei 7/1985, de 2 de abril, de Bases do Réxime Local, PRIMEIRO. Aprobar o padrón fiscal correspondente ao 3º TRIMESTRE do ano 2018 polo concepto tributario de auga, saneamento e depuración co seguinte detalle: SEGUNDO.- Someter o padrón correspondente ao 3º trimestre de 2018 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. TERCEIRO.- Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria CUARTO.- Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será o de un mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. QUINTO.-. De conformidade co disposto na Lei 58/2003, de 17 de decembro, xeral tributaria, establécese como período de cobranza do citado padrón dous meses, que se computarán dende o día seguinte ó da publicación do anuncio no Boletín Oficial da Provincia. O pago poderase realizar mediante domiciliación bancaria ou nas oficinas da concesionaria. SEXTO.- O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan. ”. Documento asinado electrónicamente.
APROBACIÓN DOS ORZAMENTOS PARA O ANO 2018
ADMINISTRACIÓN LOCAL — Municipal — Mancomunidade Terras de Deza (Presupostos e cadros de persoal, 15/03/2018)

Aprobado inicialmente polo Pleno da Mancomunidade Terras de Deza, na sesión celebrada o día 6 de marzo de 2018 o Orzamento para o exercicio económico 2018, en cumprimento do disposto no Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, exponse o público nas dependencias da Mancomunidade, polo prazo de quince días hábiles, contados a partir do seguinte ó da publicación do presente anuncio no boletín oficial da provincia, ós efectos de exame e reclamacións. No caso de que non se formule ningunha reclamación ou suxestión, entenderase definitivamente aprobado o acordo ata entón provisional. Silleda, a 7 de marzo de 2018. O presidente da Mancomunidade Martin William Tolu Bazuelo
MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Arbo (Ordenanzas e Regulamentos, 26/11/2018)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio para MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES DO CONCELLO DE ARBO adoptado en sesión celebrada o día 25.06.18, cuxo texto se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: Engádese o apartado d) dentro do artigo 4.1 da Ordenanza Fiscal Reguladora do Imposto sobre Bens Inmobles coa seguinte redacción: Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. Sinatura electrónica. O alcalde do concello de Arbo Aquilino Manuel Zouita Castelo
APROBACIÓN INICIAL DA ORDENANZA REGULADORA DO USO DO GALEGO
ADMINISTRACIÓN LOCAL — Municipal — Oia (Ordenanzas e Regulamentos, 11/10/2018)

A través do presente faise público que o Concello en Pleno, en sesión ordinaria celebrada o 27 de setembro de 2018, aprobou inicialmente a ordenanza reguladora do uso do galego, o que sometemos a información pública, durante o prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. En Oia, a 28 de setembro de 2018. Asinado dixitalmente á marxe. A alcaldesa Cristina Correa Pombal
DELEGACIÓN DE COMPETENCIAS DA ALCALDÍA NO PRIMEIRO TENENTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 28/03/2018)

Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 19 de outubro de 2017 polo que se nomea Primeiro tenente de Alcalde ao concelleiro D. Antonio Castro Negro. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Pola presente, 1º.—Delegar no Primeiro tenente de Alcalde, Antonio Castro Negro, a totalidade das funcións da Alcaldía, durante o día 19 de marzo de 2018, por razóns de enfermidade.2º.—A presente resolución produce efectos no día da data, ordenándose a súa publicación no taboleiro de anuncios e no Boletín Oficial da Provincia.3º.—Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. Tui, O Alcalde, Carlos Vázquez Padin. Documento asinado dixitalmente.
EXPOSICIÓN PÚBLICA DO PADRÓN DAS TAXAS DE RECOLLIDA DOMICILIARIA DE LIXO DO ANO 2018
ADMINISTRACIÓN LOCAL — Municipal — Mos (Recadación, 31/10/2018)

Por acordo da Xunta de Goberno Local de data 17 de outubro de 2018, aprobouse o Padrón das taxas por recollida do lixo, correspondente ao exercicio económico de 2018 do Concello de Mos. O Padrón exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalos e formular, ante a Alcaldía, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das taxas por recollida do lixo do ano 2018 para o Concello de Mos, será dende o día 1 DE NOVEMBRO DE 2018 AO 31 DE DECEMBRO DE 2018, ámbalas dúas datas inclusive, tendo en conta que a data límite de ingreso será o día 31 de decembro do 2018 no horario de caixa de cada entidade bancaria colaboradora ou no seu caso caixeiros de pago e banca electrónica. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non reciban nos seus domicilios os instrumentos de ingreso, poderán solicitalos ata o 28 de decembro do 2018 na Oficina de Recadación do Concello, en horario de 9 a 14 horas, posto que a non recepción do recibo non exonera da obriga do pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. En Mos, 22 de outubro do 2018. Documento asinado dixitalmente. A alcaldesa O tesoureiro acctal. Nidia María Arévalo Gómez Manuel Castro Carpintero
ORDENANZA MUNICIPAL PARA O IMPULSO SOCIAL DA LINGUA GALEGA
ADMINISTRACIÓN LOCAL — Municipal — Mondariz (Ordenanzas e Regulamentos, 16/07/2018)

O Pleno do Excmo Concello de Mondariz, na súa sesión de data 26 de maio de 2018, con carácter provisional, adoptou os seguintes acordos: Os devanditos acordos expóñense ó público por prazo de 30 días hábiles, contados a partir da publicación do presente anuncio no BOP para que calquera persoa poida examina-las devanditas Ordenanzas na Secretaría do Concello e formula-las alegacións que estimen pertinentes. O que se fai público, de acordo co artigo 49 da Lei 7/1985 reguladora das bases de réxime Local. Mondariz, a 5 de xullo de 2018. O ALCALDE XOAN CARLOS MONTES BUGARÍN
APROBACIÓN INICIAL ORZAMENTO 2018
ADMINISTRACIÓN LOCAL — Municipal — Cañiza, A (Presupostos e cadros de persoal, 22/03/2018)

O Pleno do Concello de A Cañiza, en sesión extraordinaria que tivo lugar o día 14 de marzo de 2018, aprobou inicialmente Orzamento Xeral do Concello, as Bases de Execución, así como o respectivo anexo de persoal para o exercicio 2018. En cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, e disposicións concordantes, exponse ao público na Intervención Xeral deste Concello polo prazo de QUINCE DÍAS HÁBILES, –o cal comezará a contar desde o seguinte ao da inserción do presente Edicto no Boletín Oficial da Provincia–, a fin de que durante o dito prazo se poidan formular as reclamacións que se consideren pertinentes, dirixidas estas ao Sr. Alcalde-Presidente desta Corporación. Documento asinado electronicamente. Alcalde do Concello de A Cañiza Marieme Daniel James Esquinas Thatcher
APROBACIÓN DO PADRÓN DE AUGA 2018/5B
ADMINISTRACIÓN LOCAL — Municipal — Poio (Recadación, 11/12/2018)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 5º bimestre 2018 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día dezanove de novembro de dous mil dezaoito, adoptou, entre outros, o seguinte acordo: Poio, a 19 de novembro de 2018. V e Pr. o alcalde Luciano Sobral
APROBACIÓN INICIAL DO ORZAMENTO XERAL DA DEPUTACIÓN DE PONTEVEDRA PARA O EXERCICIO DE 2019
ADMINISTRACIÓN LOCAL — Provincial — Deputación Provincial (Presupostos e cadros de persoal, 26/11/2018)

O Pleno da Deputación de Pontevedra, na sesión extraordinaria que tivo lugar o día 23 de novembro de 2018, acordou a aprobación inicial do orzamento xeral da Deputación para o exercicio de 2019, que comprende: Ditos orzamentos, de conformidade co establecido no artigo 112 da Lei 7/1985, de 2 de abril, reguladora das Bases de Réxime Local, e o artigo 169 do Real decreto lexislativo 2/2004, de 5 marzo, polo que se aproba o Texto refundido da Lei reguladora das facendas locais, quedan expostos ó público, para efectos de reclamacións, por un período de quince días, no Servizo de Contratación, Facenda e Patrimonio da Deputación de Pontevedra. Así mesmo de conformidade co artigo 202 da Lei 2/2015, do Emprego Público de Galicia, sométese a información pública por un prazo de vinte días hábiles a relación de postos de traballo da Deputación de Pontevedra, Escola Universitaria de Enfermería, do Consorcio Provincial de Pontevedra para a prestación do servizo contraincendios e salvamento e do Consorcio para o servizo contra incendios e salvamento das comarcas de Deza e Tabeirós-Terra de Montes. A documentación do orzamento xeral da Deputación de Pontevedra para o exercicio de 2019 publicaranse na páxina web “www.depo. gal” durante o prazo de exposición pública de acordo co establecido na Lei 19/2013, de 9 de decembro, de transparencia, acceso á información pública e bo goberno. O que se fai público para xeral coñecemento e efectos. Pontevedra, 23 de novembro de 2018.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
CONVOCATORIA DA XUNTA XERAL ORDINARIA
SECCIÓN NON OFICIAL —  — Comunidad de Usuarios de Aguas Santos Justo y Pastor (Outros documentos, notificacións e informacións públicas, 27/03/2018)

D. Fernando Martínez Martínez, Presidente da Comunidade de Usuarios de Augas Santos Justo e Pastor, convócao á Asemblea Xeral Ordinaria que terá lugar no Salón de Actos da Casa-Escola de Entenza o vindeiro domingo 15 Abril de 2018, ás 11:00 horas en primeira convocatoria, e de non haber quórum suficiente, en segunda convocatoria, ás 11:30 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Información referente os impagos.6º. Rogos e preguntas Entenza a 15 de abril de 2018 – D. Georgi Borisov Alseny De Alvarado Isasi. Presidente
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE CORRESPONDENTE Ó 3º TRIMESTRE DO EXERCICIO TRIBUTARIO 2018
ADMINISTRACIÓN LOCAL — Municipal — Entidade Local Menor de Camposancos (Recadación, 26/11/2018)

O Presidente desta Entidade Local Menor, mediante Resolución de 14 de novembro de 2018, aprobou o padrón da taxa pola subministración de auga potable correspondente ó 3º trimestre do exercicio tributario 2018 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 3º trimestre do exercicio tributario 2018 da Entidade Local Menor de Camposancos será do día 26 de novembro o de 2018 ó de 26 de xaneiro de 2019, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, O Alcalde Pedáneo, Asdo.: Rafael Álvarez Martínez.
DH. B36.59416–EXTINCIÓN DOS USOS PRIVATIVOS POR A DISPOSICIÓN LEGAL
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 27/02/2018)

Solicitante: Roberto Figueroa Guisande Caudal: 250 m3/ano Destino: Rega Orixe: Pozo. Lugar: Camiño Hervillas, núm.43-A -Vincios (parcela 2462528NG2626S0001LA). Concello: Gondomar. Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Gondomar (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, 15 de febrero de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
LICITACIÓN EXPTE.29372-220 (SERVIZO DE ELABORACIÓN E POSTERIOR REVISIÓN/ACTUALIZACIÓN E IMPLANTACIÓN DE PLANS DE AUTOPROTECCIÓN OU NORMAS DE ACTUACIÓN NO CASO DE EMERXENCIA NOS CENTROS ONDE SE DESENVOLVEN ACTIVIDADES DE TITULARIDADE MUNICIPAL)
ADMINISTRACIÓN LOCAL — Municipal — Vigo (Contratos administrativos, 08/03/2018)

1. Entidade que adxudica: organismo: Concello de Vigo. Dependencia: Recursos Humanos e Formación. Nº expediente: 29372-220.2. Obxecto do contrato: elaboración e posterior revisión/actualización e implantación de plans de autoprotección ou normas de actuación no caso de emerxencia nos centros onde se desenvolven actividades de titularidade municipal. Lugar de execución: Concello de Vigo. Prazo de execución: 2 anos. Prórroga: 1, de un ano de duración 3. Tramitación e procedemento. Tramitación: Ordinaria. Procedemento: Aberto.4. Presuposto base: 80.000,00.- euros. IVE a soportar pola Administración: 16.800,00.- euros. Orzamento total: 96.800,00.- euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao 70% da anualidade media do prezo do contrato. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita servizos ou traballos por importe igual ou superior ao 70% da anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas. Lugar de presentación: Rexistro Xeral do Concello de Vigo, Pza. do Rei n 1 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Vigo, 2 de marzo de 2018 O Concelleiro delegado de Contratación, P. D. (Decreto 19.6.2015 e Acordo 19.6.2015) David Regades Fernández
CONTA XERAL CORRESPONDENTE AO EXERCICIO 2017
ADMINISTRACIÓN LOCAL — Municipal — Salceda de Caselas (Presupostos e cadros de persoal, 11/12/2018)

En cumprimento do disposto no artigo 212.3 do Texto refundido da lei reguladora das facendas locais, aprobado por Real decreto lexislativo 2/2004, de 5 de marzo. Formada e rendida a Conta Xeral do Concello de Salceda de Caselas correspondente ao exercicio 2017, e informada favorablemente pola Comisión Especial de Contas, en sesión de data do 4 de decembro de 2018, exponse ao público no departamento de Intervención municipal, durante o prazo de quince días hábiles durante os cales e oito máis, os interesados poderán presentar as reclamacións, reparos ou observacións que se estimen pertinentes. Salceda de Caselas, na data que se sinala á marxe (documento asinado electronicamente).
APROBACIÓN DEFINITIVA DO EXPDTE. DE TRANSFERENCIA DE CRÉDITO 12-18
ADMINISTRACIÓN LOCAL — Municipal — Baiona (Presupostos e cadros de persoal, 15/11/2018)

Finalizado o trámite de exposición pública do expediente de modificación nº 12/18 do Orzamento Xeral do Concello de Baiona para 2018 mediante transferencia de crédito entre aplicacións orzamentarias de diferente área de gasto, por importe de 29.000 € e que foi aprobado polo Pleno de Corporación en sesión celebrada o día 4 de outubro de 2018, publicado no BOP nº 198 do 15 de outubro de 2018, sen que se presentaron reclamacións ao mesmo, considérase definitivamente aprobado, segundo o disposto no artigo 169.1 do R. D. Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais e o 20.1 do R. D 500/90 do 20 de abril. En cumprimento do artigo 169.3 do R. D. Lexislativo 2/2004 faise público o resumo por Capítulos do Estado de Gastos do Orzamento Xeral de 2018, tal como quede unha vez contabilícese o citado expediente. Ao tratarse dunha modificación cualitativa, non afecta o Estado de Ingresos. O que se fai público para xeral coñecemento e efectos O Alcalde, Angel Rodal Almuiña En Baiona, na data sinalada no marxe deste documento asinado electronicamente
APROBACIÓN MODIFICACIÓN DE USO DE TERREOS RESERVADOS PARA EQUIPAMENTOS (FINCAS AGRO DE SANTA MARÍA-CAMIÑO REAL)–(EXPTE 1445/2018)
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 10/08/2018)

O Pleno do Concello de Caldas de Reis, en sesión ordinaria do día 28 de xuño de 2018, adoptou o seguinte acordo: “PRIMEIRO.—Aprobar o cambio de uso das parcelas identificadas coas referencia catastrais 9264402NH2196S, 9264404NH2196S e 9264405NH2196S, previstas como equipamento de centro administrativo E151 para uso de equipamento sociocultural e de servizo público. SEGUNDO.—Modificar a inscrición dos bens que consta no inventario municipal de bens. TERCEIRO.—Publicar anuncio do acordo do cambio de uso no BOP de Pontevedra e no DOGA ós efectos oportunos. QUARTO.—Comunicar este acordo á Consellería de Medio Ambiente e Ordenación do Territorio, o Catastro e ao Rexistro da Propiedade.” En Caldas de Reis DOCUMENTO ASINADO DIXITALMENTE
DECRETO DE NOMEAMENTO DE ALCALDE ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 30/07/2018)

Sendo que por motivos persoais e institucionais estarei ausente de Lalín o día 23 de xullo de 2018 dende as 16:00 ata as 23:59 horas, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro.— Delegar no Elsi Zucchi Dobarco, D. Nicolás González CAsares, o cargo de Alcalde-Presidente do Concello de Lalín a todos os efectos legais o día 23 de xullo de 2018 dende as 16:00 ata as 23:59 horas. Segundo.— Notifíquese ao interesado, publíquese no BOP e dese conta ao Concello Pleno na primeira sesión plenaria que se celebre. Lalín, 23 de xullo de 2018 O Alcalde Dou fe, O Secretario Xeral Rafael Cuíña Aparicio César López Arribas
EXPROPIACIÓN URXENTE PARA ADQUISICIÓN DOS TERREOS NECESARIOS PARA EXECUCIÓN DO PROXECTO “PLAN CONCELLOS 2018-2019, SANEAMENTO NO CONCELLO DE VALGA
ADMINISTRACIÓN LOCAL — Municipal — Valga (Outros documentos, notificacións e informacións públicas, 09/08/2018)

Por acordo do Pleno da Corporación de Valga aprobouse, en sesión ordinaria celebrada o día 16 de xullo de 2018 e dentro de expediente de expropiación urxente para adquisición dos terreos necesarios para execución do proxecto “Plan Concellos 2018-2019, Saneamento no Concello de Valga a expropiación do terreo que de seguido se define, así como a solicitude de declaración de urxente ocupación do mesmo ao órgano competente da Xunta de Galicia, o que se somete a información pública para xeral coñecemento durante o prazo de vinte (20) días hábiles, en aplicación do disposto no artigo 18 LEF e 83.2 da Lei 39 /2015, de 1 de outubro do Procedemento Administrativo Común das Administracións Públicas: Dona El Yakout Boussouf Sanchez Aranzueque 1.—Motivo: Instalación de Estación Depuradora de Augas Residuais.2.—Superficie a expropiar: 515 m2 3.—Prezo Expropiación: 3.090 € Asinado dixitalmente en valga en data á marxe. O ALCALDE ACCIDENTAL, Asdo.: Román Castro Castromán.
FORMALIZACIÓN DAS ACTAS DE OCUPACIÓN DE CLAVE PO/16/102.06 NO CONCELLO DE POIO
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Contratos administrativos, 06/08/2018)

En cumprimento do disposto no artigo 49 do Regulamento de Expropiación Forzosa do 26 de Abril de 1957, este Servizo resolveu proceder a efectuar o pagamento dos depósitos previos ás persoas propietarias das fincas cuxa relación figura exposta no taboleiro de anuncios do concello referido. Este pagamento corresponde ó expediente de expropiación forzosa instruído para o termo municipal de Poio, por mor das obras do Proxecto: A formalización das actas de ocupación terá lugar: Concello: Poio Lugar: Casa Consistorial de Poio (Praza do Mosteiro nº1) Data: 30 de agosto de 2018 Hora: das 9:30 horas ás 13:00 horas No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. Documento asinado electrónicamente O xefe do servizo provincial, por delegación, Juana Natividad Melgares de Aguilar Berkan
ADXUDICACIÓN DA PRESTACIÓN DO SERVIZO DE LIMPEZA DA PRAZA DE ABASTOS
ADMINISTRACIÓN LOCAL — Municipal — Porriño, O (Contratos administrativos, 09/03/2018)

Por acordo da Xunta de Goberno Local, de data 15 de febreiro de 2018, procedeuse á adxudicación no procedemento da contratación da “prestación do servizo de limpeza da praza de abastos”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 19/17 a) Descrición do obxecto: “prestación do servizo de limpeza da praza de abastos” a) Tramitación: ordinaria b) Procedemento: aberto a) Orzamento total: 37.934,08€ (31.350,48€ máis 6.583,60€ en concepto de IVE) a) Data: 15.02.18 b) Contratista: LIMPIEZAS CIES SL c) Nacionalidade: Española d) Importe da adxudicación: 34.485€ (28.500€ máis 5.985€ en concepto de IVE) e) Formalización: 22/02/18 www.contratosdegalicia.es O Porriño, 01 de marzo de 2018. A Alcaldesa. Eva Garcia de la Torre
APROBACIÓN INICIAL DO EXPEDIENTE DE SUPLEMENTO DE CRÉDITO NÚMERO 1/2018 DA FUNDACIÓN ESCOLA UNIVERSITARIA DE ENFERMERÍA
ADMINISTRACIÓN LOCAL — Provincial — Deputación Provincial (Presupostos e cadros de persoal, 16/08/2018)

O Pleno da Deputación Provincial de Pontevedra na sesión extraordinaria que tivo lugar o día 31 de xullo de 2018, aprobou inicialmente o expediente de suplemento de créditos 01/2018 da Fundación Escola Universitaria de Enfermería de Pontevedra, por importe de 14.520,00 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de suplemento de créditos número 01/2018 da Fundación Escola Universitaria de Enfermería de Pontevedra. O que se fai público para xeral coñecemento e efectos. Pontevedra, 6 de agosto de 2018. A deputada delegada área Economía, Facenda e Réxime Interior (Delegación efectuada por R. P. nº 2018014980 de data 01.08.2018), Digna Rosa Rivas Gómez O Vicesecretario, José Luis Mato Rodríguez
DELEGACIÓN DE FUNCIÓNS
ADMINISTRACIÓN LOCAL — Municipal — Oia (Outros documentos, notificacións e informacións públicas, 04/05/2018)

Coa presente faise público o decreto de 19.04.2018, para coñecemento e efectos, co seguinte tenor literal: DECRETO DE ALCALDÍA: Delegación funcións. Tendo en conta que Dª Cristina Correa Pombal, Alcaldesa deste Concello de Oia ten previsto ausentarse do término municipal entre o día 20.04.2018 e o día 22.04.2018, ámbolos dous incluidos ( participará no intercambio de alumnos entre os colexios de Oia e os colexios de Oiá en Portugal) Considerando que o artigo 47.1 do ROF sinala que corresponde ós Tenentes de Alcalde, en canto tales, substituír na totalidade das súas funcións, e pola orde do seu nomeamento, ó Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, e visto o decreto 85/2018 de 23.02.2018, esta Alcaldía-Presidencia RESOLVE: PRIMEIRO: Delegar en D. Ralf Peter Pago Fliquete, 1º Tenente de Alcalde, tódalas competencias e funcións que ten atribuídas esta Alcaldía, para que poida substituíla durante os días 20 a 22 de abril de 2018. SEGUNDO: Esta delegación de competencias surtirá efectos a partir das 00:00 horas do día 20 de abril de 2018, e ata as 24:00 horas, do día 22 de abril de 2018, sen perxuicio de que se envíe ao BOP para a súa publicación. TERCEIRO: Darase conta ó Pleno na primeira sesión ordinaria que celebre, e notificarase ao concelleiro interesado. En Oia, a 20 de abril de 2018.—O Alcalde en funcións, Javier Calvo Simois. *asdo dixitalmente á marxe